**Propuneri de îmbunatățire proiect de HG privind aprobarea cheltuielilor de investiții pentru proiectul “IMPLEMENTARE SERVICII PUBLICE ELECTRONICE PENTRU EFICIENTIZAREA INTERACTIUNII CU PUBLICUL AL ANPM”**

|  |  |  |
| --- | --- | --- |
| Propunere | Motivatia ANPM | Status |
| Cerere de organizare a unei intalniri de dezbatere publica cu actorii interesati pentru discutarea proiectuli de HG privind aprobarea cheltuielilor de investitii pentru proiectul **„Implementare servicii publice electronice pentru eficientizarea interacţiunii cu publicul al ANPM"**  **Solicitare Asociatia Salvati Bucurestiul prin adresa nr. 13566/11.11.2015** | Urmare a cererii dumneavoastră, cu privire la organizarea unei întâlniri pentru discutarea proiectului de H.G privind aprobarea cheltuielilor de investiţii pentru proiectul **„Implementare servicii publice electronice pentru eficientizarea interacţiunii cu publicul al ANPM"**, vă comunicăm pe această cale că, în data de **04 decembrie 2015, ora 10,** sunteţi invitat la sediul Agenţiei Naţionale pentru Protecţia Mediului din Splaiul Independenţei nr. 294, sector 6, Bucureşti, Corp B, la o discuţie cu echipa de implementare a proiectului respectiv | Acceptat |
| Asociatia Salvati Bucurestiul nu a dat curs invitaţiei ANPM de a veni in data de **04 decembrie 2015, ora 10**, la sediul Agenţiei Naţionale pentru Protecţia Mediului la o discuţie cuechipa de implementare a proiectului ***„Implementare servicii publice electronice pentru* *eficientizarea interacţiunii cu publicul al ANPM"***.  ‘Întrucât dialogul pe care l-am solicitat cu instituţia dumneavoastră are ca temei art. 6 alin. (7) din Legea 52/2003 *privind transparenta decizionala,* iar invitaţia pe care ne-aţi transmis-o este una informală, nu vom participa la discuţia propusă. Solicităm în continuare organizarea unei dezbateri publice, la care să poată participa orice persoană interesată, în conformitate cu prevederile legale’. | Dezbaterea publica a Proiectului de HG privind aprobarea cheltuielilor de investiții pentru proiectul „IMPLEMENTARE SERVICII PUBLICE ELECTRONICE PENTRU EFICIENTIZAREA INTERACTIUNII CU PUBLICUL AL ANPM”, desfăşurată în data de 05.02.2016, ora 12, la sediul MMAP[.Minuta dezbaterii publice 05-02-2016 sediul MMAP](http://www.mmediu.ro/articol/mmap-supune-dezbaterii-publice-proiectul-de-hg-privind-aprobarea-cheltuielilor-de-investitii-pentru-proiectul-implementare-servicii-publice-electronice-pentru-eficientizarea-interactiunii-cu-publicul-al-anpm/1021" \t "_blank) | Acceptat |
| 1. Cu privire la achizitiile de efectuat.   Asociatia **Salvati Bucurestiul** doreste accesul la intreg proiectul de **„Implementare servicii publice electronice pentru eficientizarea interacţiunii cu publicul al ANPM"**, motivand ca din proiectul de hotarare, nota de fundamentare, anexa nu reies foarte multe detalii relevante si punctuale pentru ca publicul sa poata formula observatii  **Solicitare Asociatia Salvati Bucurestiul prin adresa nr. 13566/11.11.2015** | S-a pus la dispozitia Asociatiei Salvati Bucurestiul in data de 03.03.2015, Studiul de fezabilitate, Fisa proiectului, Aviz CTE-ANPM, Aviz CTE-MMAP și s-au publicat aceste informatii pe portalul ANPM , la adresa | Acceptat |
| Asociatia **Salvati Bucurestiul** propune adoptarea solutie de achizitie software gratis pentru statiile de lucru, respectiv, Linux, Libre Office si adoptarea de solutii de tip free software pentru servere, baze de date, portal , backup. Aceasta solutie a fost adoptata in Franta, la Jandarmerie prin inlocuirea Windows ului cu Linux, si va urma la Ministerul Apararii din Italia prin inlocuirea Microsoft Office cu LibreOffice, respective in Marea Britanie.  **Solicitare Asociatia Salvati Bucurestiul prin adresa nr. 13566/11.11.2015** | Solutia de tip free software nu se poate aplica in prezent, intrucat prezentul proiect vine ca un conector la sisteme informatice deja dezvoltate in cadrul ANPM fie prin proiecte PHARE, Facilitati de Tranzitie sau achizitii proprii prin care se asigura activitatea de monitorizare si raportare a datelor de mediu catre organismele europene. Avem in vedere pe viitor analiza posibilitatii de solutii tip free software care sa fie compatibile cu infrastructura hardware si software deja existente in cadrul ANPM  ***Raspuns ANPM prin adresa 1/3246/TFP/10.12.2015*** | Respins |
| 1. **Cu privire la organizarea paginilor de internet ale ANPM**     Asociatia **Salvati Bucurestiul** propune :  Paginile ANPM ar trebui sa urmareasca parcursul administrativ al emiterii actelor de mediu emise de Agentiile Judetene pentru protectia Mediului cu evidentierea explicita si intuitiva pentru utilizatorii cetatenti ai site-ului a fiecareia dintre etapele pe care fiecare dintre proiecte sau programe il parcurge  Pentru un utilizator nefamiliarizat cu site-ul, dar care doreste sa participle in virtutea legislatiei de protectia mediului ca si public interest la procedura de aprobare a diferitelor proiecte propuse, site-ul trebuie sa fie structurat in asa fel incat sa fie intuitiv si tab-urile sa contina o formulare clara si explicita privind continutul paginilor. Tabu-urile/domeniile de pe prima pagina este important sa nu fie redundante si sa nu functioneze ca link catre site-uri vechi ale APM, informatia de transmis fiind cu atat mai accesibila cu cat utilizatorul o poate gasi intr-un singur loc si nu impartita.  **Solicitare Asociatia Salvati Bucurestiul prin adresa nr. 13566/11.11.2015** | Referitor la împărțirea informației în cadrul portalului web ANPM, vă comunicăm ca structurarea portalului s-a efectuat în baza cerințelor departamentelor de specialitate din cadrul ANPM, care fiind departamente de specialitate au o capacitate de structurare a informației de mediu diferită față de un utilizator normal. Având în vedere că noua structură a portalului web ANPM nu s-a mapat exact pe vechea structură a portalului ANPM (scopul principal al noului portal fiind integrarea aplicațiilor operaționale dezvoltate de către ANPM), era normal să nu se poată realiza importul automat al tuturor informațiilor existente din cadrul vechiului site  de aceea ele se regăsesc sub formă de link-uri.  **Informaţiile mai vechi de octombrie 2014 se gasesc pe vechiul portal (**[**http://www-old.anpm.ro**](http://www-old.anpm.ro)**)**. Acesta poate fi accesat si de pe prima pagină a noului portal al ANPM. Nu au fost migrate pe noul portal deoarece trebuie să facem dovada publicării pe site a actelor de reglementare.  ***Raspuns ANPM prin adresa 1/3246/TFP/10.12.2015*** | Acceptat partial |
| Asociatia **Salvati Bucurestiul** propune :  O alta componenta importanta a primei pagini a site ului central precum si a site urilor conexe ar trebui sa fie constituita dintr o serie de butoane mari, accesibile si foarte vizibile, asadar configurate grafic si foarte intuitive, prin care sunt semnalizate investitiile/proiectele in curs de aprobare la agentiile judetene si al caror termen de consultare/dezbatere sau observatiile publicului se apropie de sfarsit. Aceste butoane ar trebui sa duca catre o pagina separate a site ului, unde publicului ii este pus la dispozitie dosarul investitiei respective cu toate documentele inainte de catre beneficiar catre ANPM sau APM si unde exista un formular specific pentru acea investitie, care sa poata fi completat de orice persoana interesata cu observatiile/comentariile respectivului cetatean, respective si bineinteles datele de identificare a acestuia si care formular odata transmis online catre agentie, să fie luat in considerare ca si observatie, comentariu in cadrul procedurilor de mediu.  **Solicitare Asociatia Salvati Bucurestiul prin adresa nr. 13566/11.11.2015** | Se poate realiza o optimizare a portalului pe sectiunea acte de reglementare, dar corelat cu scopul proiectului  ***Minuta dezbaterii publice 05-02-2016 de la sediul MMAP*** | Acceptat partial |
| Asociatia **Salvati Bucurestiul** propune :  Achizitia unei solutii software care sa genereze automat registere/anonimizeze datele cu caracter personal pentru publicarea informatiilor din actele care au un caracter public.  **Solicitare Asociatia Salvati Bucurestiul prin adresa nr. 13566/11.11.2015** | Datele publice vor respecta reglementarile legale in vigoare. Software-ul de anonimizare nu a fost solicitat in proiectul tehnic depus in cadrul cererii de finantare, pentru ca s-a gandit o alta solutie care sa separe informatiile publice de cele personale (private).  ***Minuta dezbaterii publice 05-02-2016 de la sediul MMAP*** | Respins |
| Asociatia **Salvati Bucurestiul** observă ca referitor la actele elaborate de ANPM:  Sectiunea reglementari prevede mai multe subsectiuni. O parte din acestea sunt goale de continut.   * Avizul de mediu * Acordul de mediu * Autorizatia de mediu * Autorizatia integrata de mediu   **Solicitare Asociatia Salvati Bucurestiul prin adresa nr. 13566/11.11.2015** | Structurarea secţiunii Reglementări s-a realizat în funcţie de actul de reglementare care se emite şi în funcţie de paşii procedurali la care este obligatorie încărcarea pe site a documentelor (anunturi publice, documentaţii, drafturi acte de reglementare, decizii, acte de reglementare finale, acte de reglementare revizuite, transfer acte de reglementare, notificări, suspendări, anulări acte de reglementare, respingeri)  Pe site-ul ANPM In proportie de peste 90% din aceste sectiuni sunt incarcate cu acte de reglemenatre. Mai sunt cateva sectiuni goale din lipsa de continut.  Apreciem că dumneavoastră aţi analizat site-ului ANPM la momentul în care a fost pus în funcţiune şi nu erau încărcate date. În prezent situaţia este total diferită faţă de situaţia prezentată de dumneavoastră.  ***Răspuns ANPM prin adresa 1/3246/TFP/10.12.2015*** | Corectat |
| ***Asociatia Salvati Bucurestiul*** dorește comunicarea conținutului întregii documentații ce a stat la baza elaborării Proiectului de Hotărâre privind aprobarea cheltuielilor de investiții pentru proiectul „*IMPLEMENTARE SERVICII PUBLICE ELECTRONICE PENTRU EFICIENTIZAREA INTERACTIUNII CU PUBLICUL AL ANPM*”, precum referatele de aprobare, studiile de fezabilitate, raportul tehnic .  **Solicitare Asociatia Salvati Bucurestiul prin adresa nr. 1413/ANPM/09.02.2016** | Având în vedere cererea prin care solicitați să vă comunicăm documentația care a stat la baza elaborării Proiectului de Hotărâre de Guvern pentru aprobarea cheltuielilor de investiții pentru proiectul „*Implementare servicii publice electronice pentru eficientizarea interacțiunii cu publicul al ANPM*”, cerere transmisă nouă prin e-mail și înregistrată sub nr. 1413/09.02.2016, vă comunicăm următoarele documente:  ***i)*** avizul Comisiei Tehnico-Economice a Agenției Naționale pentru Protecția Mediului nr. 2/19.06.2015;  ***ii)*** avizul Comisiei Tehnico-Economice a Ministerului Mediului, Apelor și Pădurilor nr. 75/04.09.21015;  ***iii)*** anexa nr. 64655/26.05.2015;  ***iv)*** Fișa proiectului prin care s-a aprobat bugetul de cheltuieli pentru anul 2016;  ***v)*** nota de fundamentare și anexa, documente care se regăsesc și pe site-ul M.M.A.P.  ***Răspuns ANPM prin adresa 2/120/DC/03.03.2016*** | Acceptat |
| ***Asociatia Salvati Bucurestiul*** propune completarea în instrumentul de prezentare și motivare a Secțiunii a 8-a *Măsuri de implementare* cu datele specificate în anexa H.G. nr. 1361/2006 *privind conținutul instrumentului de prezentare și motivare a proiectelor de acte normative supuse aprobării Guvernului*:  *Secţiunea a 8-a "Măsuri de implementare" va cuprinde:*  *1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente:*  *a) instituţii ce urmează a fi înfiinţate, reorganizate sau desfiinţate;*  ***b) posibilităţi de a obţine rezultatul dorit folosind instituţiile existente (dacă acest lucru nu este posibil, se vor specifică motivele);***  *c) sursa de finanţare a instituţiilor ce urmează a fi înfiinţate, precum şi dacă acestea pot fi finanţate pe baza unor servicii cu taxă;*  *d) funcţii ale instituţiilor existente ce vor fi modificate sau extinse;*  *e) funcţii ale autorităţilor administraţiei publice locale ce vor fi modificate sau extinse;*  ***f) precizarea dacă funcţiile ce vor fi modificate sau extinse urmează a fi îndeplinite de către autorităţi ale administraţiei publice centrale şi/sau locale ori de către structuri ale acestora;***  ***g) precizarea dacă punerea în aplicare a proiectului de act normativ poate avea loc după adoptare sau dacă mai este nevoie de o perioadă suplimentară şi de o perioadă de tranziţie pentru punerea în aplicare***  *2. Alte informaţii.*  Menționăm că, pentru a putea dezbate fundamentarea cheltuielilor de investiții prevăzute în Anexa Proiectului de Hotărâre, este necesară publicarea studiului de fezabilitate cu defalcarea cheltuielilor, conform prevederilor art. 29 alin. (2) din Legea nr. 500/2002  Art. 29 alin. (2) Veniturile sunt structurate pe capitole şi subcapitole, iar cheltuielile pe părţi, capitole, subcapitole, titluri, articole, precum şi alineate, după caz  **Solicitare Asociatia Salvati Bucurestiul prin adresa nr. 1413/ANPM/09.02.2016** | Solicitarea de completare a secțiunii nr. 8 din nota de fundamentare a proiectului de act normativ nu se poate face printr-o cerere de comunicare de informații de interes public astfel cum este aceasta reglementată de Legea nr. 544/2001 privind liberul acces la informaţiile de interes public.  Art. 29, alin. (2) din Legea nr. 500/2002 privind finanţele publice pe care îl citați în cererea dvs. se referă la bugetele **totale** ale instituțiilor și autorităților publice. În documentele pe care vi le comunicăm împreună cu prezentul răspuns veți găsi cheltuielile defalcate ale proiectului.  Soluția tehnică aferentă proiectului “*Implementare servicii publice electronice pentru eficientizarea interacțiunii cu publicul al ANPM*” are ca fundamentare o inventariere a nevoilor existente la nivel central și local la momentul depunerii cererii de finanțare la Ministerul Comunicațiilor și pentru Societatea Informațională, respectiv iunie 2013. Având în vedere că la acel moment exista în implementare Sistemul Informatic Integrat de Mediu (SIM), care presupune și realizarea unui portal integrat cu toate aplicațiile specializate de mediu solicitate prin caietul de sarcini aferent proiectului SIM, pentru a se evita dubla finanțare și pentru a se respecta cerințele de eligibilitate impuse de programul Operațional „Creșterea Competivității Economice”, Axa prioritară: „TIC pentru sectoarele privat și public”, s-au identificat doar necesitățile suplimentare de portal derivate ca urmare a noilor cerințe legislative (H.G.nr. 1000/2012, Decizia 850/CE/2011) .  Astfel, prin componenta de portal din cadrul proiectului “*Implementare servicii publice electronice pentru eficientizarea interacțiunii cu publicul al ANPM*”, se vor pune la dispoziție informațiile publice aferente celor 4 servicii web descrise în proiect, respectiv :1) avizele de mediu pentru produse de protecția plantelor, pentru autorizarea îngrășămintelor; 2) descrierea nivelului de conformitate al raportărilor României în baza Deciziei 850/CE/2011; 3) diseminarea informațiilor publice din tabloul de bord destinat M.M.A.P., grupate pe arii de interes; 4) informații aferente activității de control, cuprinse în cadrul serviciului web de integrare cu Garda Națională de Mediu, care contribuie la transparentizarea activității, prin corelarea datelor de mediu în sensul identificării sau actualizării indicatorilor de operativitate specifici acestor tipuri de acțiuni.  A.N.P.M. va avea în vedere posibilitatea organizării unei structuri de portal mai prietenoase cu publicul, dar în condițiile respectării legislației în vigoare, respectiv a unei integrări tehnice a structurii de portal din cadrul noului proiect cu structura de portal existentă, în sensul valorificării și optimizării resurselor existente deja.  Infrastructura solicitată în cadrul proiectului mai sus menționat, în valoare de 10.748 mii lei (dotări independente) este absolut necesară pentru susținerea celor 4 servicii web dezvoltate în cadrul proiectului, pentru dezvoltarea cerințelor suplimentare de portal, respectiv pentru atingerea obiectivelor proiectului.  ***Răspuns ANPM prin adresa 2/120/DC/03.03.2016*** | Respins |
| ***Asociatia Salvati Bucurestiul*** propune defalcarea cheltuielilor aferente proiectului de HG  ***Solicitare in cursul dezbaterii publice din data de 05-02-2016 sediul MMAP*** | S-a pus la dispozitie Asociatiei Salvati Bucurestiul in data de 03.03.2015, Studiul de fezabilitate, Fisa proiectului, Aviz CTE-ANPM, Aviz CTE-MMAP  ***Minuta dezbaterii publice 05-02-2016 de la sediul MMAP*** | Acceptat |
| ***Asociatia Salvati Bucurestiul*** propune in ***cursul dezbaterii publice din data de 05-02-2016***  organizarea unei noi dezbateri publice | Se va sustine o noua dezbatere publica  ***Minuta dezbaterii publice 05-02-2016 de la sediul MMAP*** | Acceptat |
| ***Asociatia Salvati Bucurestiul*** propune rescriere obiective proiect  ***Solicitare in cursul dezbaterii publice din data de 05-02-2016 sediul MMAP*** | Nu se poate intrucat proiectul a fost deja evaluat.  ***Minuta dezbaterii publice 05-02-2016 de la sediul MMAP*** | Respins |
| ***Asociatia Salvati Bucurestiul*** propune refacere site ANPM de la zero, astfel incat sa rezulte parcursul administrativ al actelor detinute si emise de ANPM si interactiunea cu publicul respective implicarea publicului in dezbaterile publice in Romania sa fie intr-adevar posibile;  ***Solicitare in cursul dezbaterii publice din data de 05-02-2016 sediul MMAP*** | Nu se respecta scopul proiectului ; se poate realiza cel mult o optimizare a portalului corelata cu scopul proiectului  ***Minuta dezbaterii publice 05-02-2016 de la sediul MMAP*** | Respins |
| ***Asociatia Salvati Bucurestiul*** propune nota de fundamentare tehnica, raportul tehnic și defalcarea pe cheltuieli pentru acest proiect  ***Solicitare in cursul dezbaterii publice din data de 05-02-2016 sediul MMAP*** | S-a pus la dispozitie Asociatiei Salvati Bucurestiul inca din data de 03.03.2015, Studiul de fezabilitate, Fisa proiectului, Aviz CTE-ANPM, Aviz CTE-MMAP  ***Minuta dezbaterii publice 05-02-2016 de la sediul MMAP*** | Acceptat |
| ***Asociatia Salvati Bucurestiul*** propune introducerea unui sistem de legatura intre actele emise si actele elaborate ulterior la care in prezent cetateanul are cu greu acces pentru a se orienta in organizarea cronologică a actelor de reglementare, respectiv a documentațiilor aferente  ***Solicitare in cursul dezbaterii publice din data de 05-02-2016 sediul MMAP*** | Se poate realiza cel mult o optimizare a portalului pe sectiunea acte de reglementare, dar corelat cu scopul proiectului  ***Minuta dezbaterii publice 05-02-2016 de la sediul MMAP*** | Acceptat partial |
| ***Asociatia Salvati Bucurestiul*** propune mecanisme automate care sa publice informatiile publice referitoare la actele , observatiile si deciziile ANPM  ***Solicitare in cursul dezbaterii publice din data de 05-02-2016 sediul MMAP*** | Exista si in prezent mecanisme automate de publicare a informatiilor publice referitoare la actele, observatiile si deciziile ANPM; se va urmari realizarea de mecanisme automate de publicare informatii si pentru cele 4 servicii web noi solicitate prin prezentul proiect  ***Minuta dezbaterii publice 05-02-2016 de la sediul MMAP*** | Acceptat |